CELEX: C2007/020/46
Language: bg
Date: 2007-01-27 00:00:00
Title: Дело T-380/06: Иск, предявен на 15 декември 2006 г. — Vischim/Комисия

27.1.2007   
            
            
               BG
            
            
               Официален вестник на Европейския съюз
            
            
               C 20/30
            
         Иск, предявен на 15 декември 2006 г. — Vischim/Комисия
   (Дело T-380/06)
   (2007/C 20/46)
   Език на производството: английски
   Страни
   
      Ищец: Vischim Srl. (Милано, Италия) [представители: C. Mereu, K. Van Maldegem, адвокати]
   
      Ответник: Комисия на Европейските общности
   Искания на ищеца
   
               —
            
            
               Частична отмяна на Директива 2006/76/ЕО на Комисията, и по-конкретно на член 2, параграф 2 от нея;
            
         
               —
            
            
               Осъждане на ответника да изпълни задълженията си, произтичащи от правото на Общността, и да предвиди правилни, разумни и правно допустими срокове с действие занапред; и
            
         
               —
            
            
               Осъждане на ответника да заплати всички разноски и разходи по делото.
            
         Правни основания и основни доводи
   Със своята искова молба ищецът иска частична отмяна на Директива 2006/76/ЕО на Комисията (1) от 22 септември 2006 г., и по-конкретно на член 2, параграф 2 от нея, доколкото изменената спецификация на активното вещество хлоротанил, посочена в приложение I към Директива 91/414/EИО (2) относно пускането на пазара на продукти за растителна защита (наричана по-долу „ПППРЗ“) не предвижда разумни срокове каквито са предоставени с настоящото преразглеждане за други активни вещества, а вместо това предвижда прилагане с обратна сила на нейните разпоредби.
   Ищецът твърди, че с факта, че не е предоставен разумен период преди включването на изменената спецификация в приложение I, през който държавите-членки и ищецът да могат да се подготвят за изпълнение на нови изисквания, Комисията е нарушила неговите законни права и основателни очаквания в качеството му на нотификатор и основен орган, предоставящ данни за хлоротанила по смисъла на ПППРЗ и на разпоредбите за нейното прилагане. В този смисъл ищецът твърди, че вместо да разреши подходящ срок за правилна оценка на регистрацията на неговите продукти, произведени на базата на хлоротанил, за целите на пререгистрацията в държавите-членки, оспорваната мярка е влязла в сила на 23 септември 2006 г. и е предвидила само прилагане с обратна сила на нейните разпоредби, считано от 1 септември 2006 г., по отношение на ситуации, които вече са произвели правни последици в периода до 31 август 2006 г. Нещо повече, ищецът претендира, че оспорваната мярка не е в съответствие с изискванията, установени с ПППРЗ, и че тя не е достатъчно мотивирана по смисъла на член 253 ЕО. И накрая, ищецът твърди, че оспорваната разпоредба представлява също така дискриминация, лишена от обективно основание, между положението на ищеца и положението на други нотификатори в процеса на преразглеждане на съществуващите активни вещества.
   
      (1)  Директива 2006/76/ЕО на Комисията от 22 септември 2006 година за изменение на Директива 91/414/EИО на Съвета относно спецификацията на активното вещество хлоротанил; OВ L 263, стр. 9.
   
      (2)  Директива 91/414/EИО на Съвета относно пускането на пазара на продукти за растителна защита; OВ 1991 L 230, стр. 1.